Mujuherneh

Mujuherneh () om äivoččiden kazmusuden heim. Mülüb Bobanvuiččed-sugukundha. Läz sada nell'kümned erikod i ühesa gibridad om heimos.

 Leviganduz 
Heimon ezitajad kazdas Keskmeren randoil, Evropas i Pohjoižamerikas. Severz'-se dekorativižid erikoid om intoduciruidud Avstralijha.

Navettäs kuivid letemaid, kivekahid mahusid mouckivenke. Elädas kuivaigan, päivännavedijad. Ei voigoi päzda liigas nepstoindaspäi i lujiš pakaižišpäi.

 Ümbrikirjutand 
Madalad penzhad, pol'penzhad vai lianad. Lehtesed oma pened ünäižed, kazdas tophikš. Erased-se erikod oma ogahakahad.

Henoiden änikoiden äjüz nägub kuti hernhuded paugus. Änikod oma pakuižen mujun, oleldas vauktalaz i hajukahad erasti. Kazdas toppaz-änikusil barban agjas i kaimolurbišpäi. Konz gaved' tuleb leten änikon päle, ka erasiden-se erikoiden änikod avaidasoiš ühtel kurol i anttas heid'omad gavedin sel'ghaWillis J.C. (1985). A Dictionary of the Flowering Plants and Ferns (Änikoičijoiden kazmusiden i sänijaugoiden vajehnik, 8. pästand). Cambridge, England: Cambridge University Press. Lp. 1294. ISBN 978-0521313957. .

Mujuherneh äikerdoičese semnil, harvamb i hubin vihandoil čokvezoil.

 Kävutand 
Ištutadas erasid-se erikoid dekorativižikš i mahusen pindan varmdusen täht. Om niiden sortuid. Arvostadas dekorativižid mujuhernhid niiden čoman hajun (no ei kaik erikod oma hajunkeBrickell C. (2008). A–Z encyclopedia of garden plants (Sadkazmusiden enciklopedii). United Kingdom: Dorling Kindersley in association with the Royal Horticultural Society. Lp. 1136. ISBN 978-1405332965. ) i änikoičendan aigaližen zavodindan tagut, hot' kazmused seištas vilud vaste pahoin. Kozad i lambhad södas tahtonke, lehmäd ottas vaiše nälgan aigan.

Järgeline mujuherneh (Genista tinctoria) sättub samha pakušt mujud, hot' kazmuz om morii.

 Valitud erikod 
 Genista anglica — Anglijalaine mujuherneh
 Genista canariensis — Kanarine mujuherneh
 Genista corsica — Korsikaine mujuherneh
 Genista florida — Floridine mujuherneh
 Genista germanica — Saksalaine mujuherneh
 Genista linifolia — Pölvhanvuitte mujuherneh (vai Keskmeren, Negllehtesine)
 Genista microcephala — Henpäine mujuherneh
 Genista pilosa — Karvakaz mujuherneh
 Genista radiata — Sädegikaz mujuherneh
 Genista scythica — Skifine mujuherneh
 Genista tinctoria — Järgeline mujuherneh, heimon tipine erik

 Homaičendad 

Kategorii:Bobanvuiččed
Kategorii:Kazmused kirjamišton mödhe
Kategorii:Penzhad
Kategorii:Dekorativižed kazmused
Kategorii:Mujutandkazmused
Kategorii:Sötmižkazmused